જોકે આમાં આશ્ચર્યજનક બાબત એ છે કે તંત્ર દ્વારા જે તે કોન્ટ્રાક્ટરને તેના કામનાં ગમે તેવાં ધાંધિયાં હોવા છતાં ફક્ત એક વર્ષ માટે બ્લેકલિસ્ટ કરાય છે. એક વર્ષ સુધી બ્લેકલિસ્ટ કોન્ટ્રાક્ટરને કોર્પોરેશનમાં કોઈ પણ નવંુ કામ ઓફર, ટેન્ડર કે ક્વોટેશનથી અપાતું નથી તેમ છતાં આવા લેભાગુ કોન્ટ્રાક્ટરના જૂના કામને તેના વર્કઓર્ડર અપાઈ ગયા હોવાના બહાનાથી ચાલુ રખાય છે અને કેટલાક ભ્રષ્ટ અધિકારીઓ સાથે સાઠગાંઠ કરીને ભળતા નામની કંપની ઊભી કરીને નવાં કામ મેળવી જાય છે અથવા તો કાર્યરત કોન્ટ્રાક્ટરની જમાતમાં સામેલ થઈને જોઈન્ટ વેન્ચરનું નવું તૂત ઊભું કરે છે. સરવાળે કોર્પોરેશનનાં કામો કરતા કેટલાક ભ્રષ્ટ કોન્ટ્રાક્ટરનો છેડો મેળવવામાં સત્તાવાળાઓ ઝાઝી મહેનત કરતા ન હોઈ પ્રજાનાં કામ રઝળી પડે છે.